Diari Oficial de la Generalitat Valenciana


Sumari del DOGV 4399, del 16-12-2002 (2002/13573)

Juí verbal (desnonament per falta de pagament) número 603/2002. Cèdula de notificació.
--------------------------------------------------------------------------------------

### Dades del document

Número de DOGV
:   4399

Data del DOGV
:   16-12-2002

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2002/13979


Organisme emissor
:   Jutjat de Primera Instància Número 10 de València

Tipus de document
:   Anunci

Juí verbal (desnonament per falta de pagament) número 603/2002. Cèdula de notificació. [2002/F13610]
  
Juí: verbal (desnonament per falta de pagament) 603/2002.
  
Part demandant: Las Alcublas, SL.
  
Part demandada: Tomás Ruiz Grande.
  
En el juí que s'esmenta s'ha dictat la resolució que té el text literal següent:
  
Sentència
  
En nom del rei.
  
València, 14 de novembre de 2002.
  
Fernando Javierre Jiménez, magistrat jutge del Jutjat de Primera Instància número 10 de València, havent vist i examinat les actuacions de juí de desnonament per falta de pagament número 603/2002, promogudes per la procuradora Mercedes Barrachina Bello, en nom i representació de la societat Las Alcublas, SL, contra Tomás Ruiz Grande, que no ha comparegut en el present juí, atés que s'ha exercit acció de desnonament, com ha quedat dit, aquella en qualitat d'actora i este en qualitat de demandat, passa a dictar la resolució següent:
  
Decisió
  
Estime la demanda interposada per la procuradora dels tribunals Mercedes Soler Monforte, que actua en nom i representació de la societat Las Alcublas, SL, contra Tomás Ruiz Grande, declare resolt el contracte d'arrendament subscrit entre les parts i referit a l'habitatge litigiós situat a València, hui plaça del Poeta Salvador Rueda, número 9, porta 15 (abans carrer En Projecte, núm. 18, junt al núm. 7 del carrer d'Alcublas, pis 4t, pta. 15), i en conseqüència, condemne el mencionat demandat que deixe lliure, vacu, expedit i a disposició de la part actora l'immoble esmentat, cosa que s'haurà de verificar en el termini legal amb l'advertiment de llançament si no ho fa. Condemne, a més, a la part demandada al pagament de les costes processals causades.
  
Notifiqueu esta sentència als interessats, a fi de complir el que s'establix en l'apartat 4 de l'article 248 de la Llei Orgànica del Poder Judicial, fent-los saber que esta no és ferma, i que és susceptible de recurs d'apel·lació que s'ha de preparar davant d'este jutjat en el termini de cinc dies, comptadors des del dia següent al de la notificació. L'escrit de preparació del recurs s'ha de limitar a citar la resolució apel·lada i a manifestar la seua voluntat de recórrer amb expressió dels pronunciaments que impugna, així com manifestar i acreditar per escrit tindre satisfetes les rendes vençudes, d'acord amb el que s'establix en els articles 457 i 449-1 de la nova Llei d'Enjudiciament Civil.
  
Que el secretari expedisca testimoni de la present resolució, que s'unirà a les actuacions en què es va dictar, i es porte l'original al llibre de sentències (conforme al que s'establix en l'article 265 de la LOPJ).
  
Esta és la meua sentència, jutjant en primera instància, que pronuncie, mane i firme.
  
En atenció al desconeixement de l'actual domicili o residència de la part demandada, per resolució d'esta data, el jutge, de conformitat amb el que s'establix en els articles 156.4 i 164, de la Llei 1/2000, d'Enjudiciament Civil, ha acordat la publicació del present edicte al tauler d'anuncis del jutjat, per a portar a efecte la diligència de notificació de sentència.